Heilani
Kymmenen heilaa pojalla on,
 Kun yhdestoista on kuollut,
 Sen yhdennentoista haudalle
 Olen itse ma ristin vuollut.

 Kun minä kuollutta hautaan haalin,
 Ne kymmenen kujalla vilkkui,
 Kademielin ne yhdestä suusta
 Puista ristiä ilkkui.

 Yhdeksän heilaa ne saavat mennä,
 Ja kymmenennen ma otan;
 Tottahan teistäkin kaikki tuntee
 Sen hurskaan, ontuvan Lotan?

 Lotan kanssa me iltasin sitte
 Itkemme yhdettätoista,
 Keitämme yhdessä tattaripuuroo
 Ja silmänkin pistämme voista.